Diari Oficial de la Generalitat Valenciana


Sumari del DOGV 6548, del 21-06-2011 (2011/7145)

RESOLUCIÓ de 9 de juny de 2011, de la Direcció General d'Avaluació, Innovació i Qualitat Educativa i de la Formació Professional, i de la Direcció General de Centres Docents de la Conselleria d'Educació, per la qual s'autoritzen Programes de Qualificació Professional Inicial no finançats amb fons públics per al curs 2011-2012.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6548

Data del DOGV
:   21-06-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/7145


Data del document
:   09-06-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 9 de juny de 2011, de la Direcció General d'Avaluació, Innovació i Qualitat Educativa i de la Formació Professional, i de la Direcció General de Centres Docents de la Conselleria d'Educació, per la qual s'autoritzen Programes de Qualificació Professional Inicial no finançats amb fons públics per al curs 2011-2012.
[2011/7145]
Per Orde de 2 de juny de 2009, de la Conselleria d'Educació (DOCV núm. 6044 de 26.06.2009) es regula l'autorització dels Programes de Qualificació Professional Inicial que no estiguen sostinguts amb fons públics en la Comunitat Valenciana.
Examinades les peticions d'autorització presentades pels centres docents i entitats sol·licitants i valorats els seus projectes socioeducatius d'acord amb les condicions establides per a ells en l'esmentada Orde de 2 de juny de 2009.
D'acord amb les competències atribuïdes per delegació segons l'apartat 1 de l'article 6 de l'esmentada Orde, resolem
Primer
Autoritzar els Programes de Qualificació Professional Inicial relacionats en l'annex I.
Segon
En el termini de 15 dies des de la data d'inici del curs, les entitats i centres autoritzats procediran a la presentació de la documentació d'Inici i Estadística segons models annexats a la Resolució de 12 de maig del 2010 (DOCV núm. 6272 de 21.05.2010) annexos VI i VII, que estan disposats en la pàgina web de la Direcció General d'Avaluació, Innovació i Qualitat Educativa i de la Formació Professional.
En el cas d'entitats o centres que impartisquen Programes de Qualificació Professional Inicial beneficiaris d'ajudes segons l'Orde de 7 de juliol de 2008 (DOCV núm. 5806, de 15 .07.2008) modificada per l'Orde d'11 de gener del 2010 (DOCV núm. 6198 de 03.02.10) i Programes de Qualificació Professional Inicial autoritzats a l'empara de l'Orde de 2 de juny de 2009, (DOCV núm. 6044, de 26..06.2009) hauran de presentar els contractes del professorat i la dedicació horària del conjunt de tots els Programes de Qualificació Professional Inicial, tant dels beneficiaris de subvenció com dels no subvencionats.
Tercer
La realització dels Programes de Qualificació Professional Inicial es regirà pel que establix l'Orde de 19 de maig de 2008 de la Conselleria d'Educació (DOCV núm. 5790, de 23.06.2008), l'esmentada Orde de 2 de juny de 2009 i totes les instruccions que es dicten per la Direcció General d'Avaluació, Innovació i Qualitat Educativa i de la Formació Professional.
Esta resolució produirà efectes a partir de l'endemà al de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant de dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 9 de juny de 2011.- El director general d'Ordenació i Centres Docents: Rafael Carbonell Peris. La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.